Ο **Τζόρνταν Γουίλιαμ Χόλσγκροουβ** (αγγλικά: Jordan William Holsgrove) (γενν. 10 Σεπτεμβρίου 1999) είναι Σκωτσέζος επαγγελματίας ποδοσφαιριστής, ο οποίος αγωνίζεται ως κεντρικός μέσος για την Εστορίλ, με δανεισμό από τον Ολυμπιακό.

Σταδιοδρομία σε συλλόγους
-------------------------

### Ρέντινγκ

Γεννημένος στο Εδιμβούργο ενώ ο πατέρας του αγωνιζόταν στην Χιμπέρνιαν ΦΚ, ο Χόλσγκροουβ επέστρεψε στην Αγγλία λίγους μήνες αργότερα και εντάχθηκε στις ακαδημίες νέων της Ρέντινγκ ΦΚ. Στις 13 Φεβρουαρίου 2017, υπέγραψε το πρώτο του επαγγελματικό συμβόλαιο με τον σύλλογο. Στις 26 Φεβρουαρίου 2019, αφού έγινε ήδη βασικός με την ομάδα Κ23 του συλλόγου, συμφώνησε σε νέο συμβόλαιο μέχρι το 2021.

Στις 27 Αυγούστου 2019, αφού πέρασε την προετοιμασία με την πρώτη ομάδα, ο Χόλσγκροουβ δόθηκε δανεικός στην ισπανική ΚΝ Ατλέτικο Μπαλεάρες της Σεγούντα Ντιβισιόν Β, μέχρι το τέλος της σεζόν. Έκανε το ντεμπούτο του την 1η Σεπτεμβρίου, μπαίνοντας ως αλλαγή στο δεύτερο ημίχρονο σε μια εντός έδρας νίκη με 1–0 εναντίον της ΟΝ Λας Πάλμας Ατλέτικο.

Ο Χόλσγκροουβ σημείωσε το πρώτο του γκολ στις 3 Νοεμβρίου 2019, σημειώνοντας το τρίτο γκολ σε μια εντός έδρας νίκη με 3–1 επί της Ρεάλ Οβιέδο Βετούστα. Επέστρεψε στη Ρέντινγκ τον Ιούλιο του 2020, παρά το γεγονός ότι η Ατλέτικο Μπαλεάρες προσπάθησε να επεκτείνει τη συμφωνία δανεισμού του για να καλύψει τα πλέι οφ, καθώς η σεζόν καθυστέρησε λόγω της πανδημίας COVID-19.

### Θέλτα

Στις 10 Σεπτεμβρίου 2020, ο Χόλσγκροουβ υπέγραψε διετές συμβόλαιο με την Θέλτα Βίγο της Πριμέρα Ντιβισιόν, όπου αρχικά αγωνίστηκε στην Β ομάδα, επίσης στην τρίτη κατηγορία. Αφού εντυπωσίασε με την Β ομάδα, έκανε το ντεμπούτο του στην πρώτη ομάδα στις 5 Ιανουαρίου 2021, όπου αφού πέρασε ως αλλαγή στο 81ο λεπτό, σημείωσε το δεύτερο γκολ της ομάδας του σε μια εκτός έδρας ήττα με 2-5 εναντίον της ΟΝ Ιμπίθα για το Κύπελλο Ισπανίας.

Ο Χόλσγκροουβ έκανε το ντεμπούτο του στην Πριμέρα Ντιβισιόν στις 8 Ιανουαρίου 2021, αντικαθιστώντας τον Μιγκέλ Μπαέθα στο ημίχρονο, σε μια εντός έδρας ήττα με 0–4 εναντίον της Βιγιαρεάλ.

### Πάσος ντε Φερέιρα

Στις 27 Ιουνίου 2022, η Πάσος ντε Φερέιρα ανακοίνωσε την απόκτηση του Χόλσγκροουβ. Στις 27 Ιουλίου 2023, ο Χόλσγκροουβ ανακοίνωσε την αποχώρησή του από την Πάσος ντε Φερέιρα.

### Ολυμπιακός

Στις 27 Ιουλίου 2023, ο Ολυμπιακός ανακοίνωσε την απόκτηση του Χόλσγκροουβ, ο οποίος εντάχθηκε άμεσα με μονοετή δανεισμό στην Εστορίλ.

Εθνική ομάδα
------------

Ήταν μέλος της Εθνικής Σκωτίας Κ20 που κέρδισε το χάλκινο μετάλλιο στο Τουρνουά της Τουλόν το 2017, το πρώτο μετάλλιο τους έθνους στη διοργάνωση.

Προσωπική ζωή
-------------

Ο Χόλσγκροουβ προέρχεται από οικογένεια ποδοσφαιριστών. Ο πατέρας του, Πολ, ήταν επίσης μέσος, ενώ ο θείος του, Λι και ο παππούς του, Τζον, ήταν αμφότεροι αμυντικοί.

Παραπομπές
----------

1. ↑  (πολλαπλές γλώσσες) *Transfermarkt*. 429309.
2. 1 2  «Edinburgh-born Scotland kid Jordan Holsgrove joins Celta Vigo». *Edinburgh Evening News*. 10 September 2020.. Ανακτήθηκε στις 10 September 2020.
3. ↑  «Professional contracts for four Academy players!». Reading FC. 13 Φεβρουαρίου 2017. Ανακτήθηκε στις 8 Ιανουαρίου 2021.
4. ↑  «Holmes, Holsgrove, Howe and McIntyre sign new professional contracts». Reading FC. 26 Φεβρουαρίου 2019. Ανακτήθηκε στις 8 Ιανουαρίου 2021.
5. ↑  «Holsgrove joins CD Atlético Baleares on season-long loan». Reading FC. 27 Αυγούστου 2019. Ανακτήθηκε στις 8 Ιανουαρίου 2021.
6. ↑  «Crónica 2ª División B: CD Atlético Baleares 1–0 Las Palmas Atlético» [Match report *2ª División B*: CD Atlético Baleares 1–0 Las Palmas Atlético] (στα Ισπανικά). Fútbol Balear. 1 Σεπτεμβρίου 2019. Ανακτήθηκε στις 8 Ιανουαρίου 2021.
7. ↑  «El Atlético Baleares demuestra su liderato sólido ante el Vetusta (3–1)» [Atlético Baleares show their solid leadership against Vetusta (3–1)] (στα Ισπανικά). Canal 4 Diario. 3 Νοεμβρίου 2019. Ανακτήθηκε στις 8 Ιανουαρίου 2021. [*νεκρός σύνδεσμος*]
8. ↑  «Spanish club hit out at Reading FC over ending midfielder's loan». Reading Post. 19 Ιουνίου 2020. Ανακτήθηκε στις 8 Ιανουαρίου 2021.
9. ↑  «🖋️ Holsgrove makes permanent switch to Celta Vigo». Reading FC. 10 Σεπτεμβρίου 2020. Ανακτήθηκε στις 8 Ιανουαρίου 2021.
10. ↑  «Oficial: Jordan Holsgrove, nuevo jugador del Celta» [Official: Jordan Holsgrove, new player of Celta] (στα Ισπανικά). El Desmarque. 10 Σεπτεμβρίου 2020. Ανακτήθηκε στις 8 Ιανουαρίου 2021.
11. ↑  «El Ibiza ridiculiza al Celta» [Ibiza ridicule Celta] (στα Ισπανικά). Diario AS. 5 Ιανουαρίου 2021. Ανακτήθηκε στις 8 Ιανουαρίου 2021.
12. ↑  «Huracán amarillo en Vigo» [Yellow hurricane in Vigo] (στα Ισπανικά). Diario AS. 8 Ιανουαρίου 2021. Ανακτήθηκε στις 8 Ιανουαρίου 2021.
13. ↑  «JORDAN HOLSGROVE É O PRIMEIRO REFORÇO PARA 2022/2023». *fcpf.pt/* (στα Πορτογαλικά). F.C. Paços de Ferreira. 27 Ιουνίου 2022. Αρχειοθετήθηκε από το πρωτότυπο στις 12 Ιουλίου 2022. Ανακτήθηκε στις 27 Ιουνίου 2022.
14. ↑  «Apesar da época longa e difícil, chegou o momento de dizer adeus a este clube que tão bem me acolheu. Foi um ano de crescimento e de enormes desafios, onde conheci pessoas inesquecíveis». *instagram.com/jordanholsgrove/* (στα Πορτογαλικά). Jordan Holsgrove Instagram. 27 Ιουλίου 2023. Ανακτήθηκε στις 27 Ιουλίου 2023.
15. ↑  «Ο Ολυμπιακός ανακοίνωσε την απόκτηση και το δανεισμό του Τζόρνταν Χόλσγκροουβ στην Εστορίλ». *newsit.gr*. 27 Ιουλίου 2023.

Εξωτερικοί σύνδεσμοι
--------------------

* Προφίλ Τζόρνταν Χόλσγκροουβ στο BDFutbol
* (Αγγλικά) Προφίλ Τζόρνταν Χόλσγκροουβ στο Soccerway
* Προφίλ στο transfermarkt.com